अंकलेश्वर गुजरात का बड़ा औद्योगिक और प्रदूषित शहर है। यहां से हमें भरूच के लिए मारूति ओमनी मिली। जो शेयरिंग में 15 रुपये प्रति सवारी की दर से आगे बढ़ी। भरूच शहर से बाहर निकलने पर नर्मदा नदी दिखाई देने लगती है। थोड़ी देर बाद ही हम ऐतिहासिक गोल्डेन ब्रिज पर थे। ये पुल 1881 का बना हुआ है। पुल बनाने की शुरूआत 1887 में हुई। इस पुल के बनने से पहले गुजरात का मुंबई से संपर्क सिर्फ नाव से ही संभव था। शानदार लोहे का पुल जिसे सुनहले रंग से रंग दिया गया है अब गोल्डेन ब्रिज कहलाता है।